ముస్లిం యువతుల కోసం ‘షాదీ షగున్’పట్టభద్రులైతే పెళ్లి కానుకగా 51 వేలుకేసీఆర్ బాటలో కేంద్రం కొత్త పథకంన్యూఢిల్లీ, ఆగస్టు 7 (ఆంధ్రజ్యోతి): ప్రధాని నరేంద్ర మోదీ తెలంగాణ బాటలో నడిచారు. కేసీఆర్ ప్రభుత్వం ముస్లిం యువతుల కోసం అమలు చేస్తున్న షాదీ ముబారక్ పథకం తరహాలోనే మోదీ కూడా ఒక పథకం ప్రవేశపెట్టారు. దీని పేరు షాదీ షగున్ (శుభ కల్యాణం). తెలంగాణలో షాదీ ముబారక్ పథకంలో పేద ముస్లిం యువతుల పెళ్లి ఖర్చుల కోసం రూ.51 వేలు అందజేస్తున్నారు. రాష్ట్రంలో 2014 అక్టోబరు 2న ఈ పథకం ప్రారంభమైంది. వార్షికాదాయం రూ.2 లక్షలు మించని ముస్లిం కుటుంబాలకు ఈ ఆర్థిక సహాయం అందుతోంది. ఇదే తరహాలో ఉన్నత విద్య అభ్యసించేలా ముస్లిం యువతులను ప్రోత్సహించేందుకూ మోదీ ప్రభుత్వం నజరానా ప్రకటించింది. పట్టభద్రులైన ముస్లిం యువతులకు పెళ్లి కానుక అందించనుంది. ఇది కూడా రూ.51 వేలు కావడం విశేషం. పట్టభద్రులు కావడంతో పాటు అంతకుముందు మౌలానా అజాద్ ఎడ్యుకేషనల్ ఫౌండేషన్ (ఎంఏఈఎఫ్) స్కాలర్షి్పలు అందుకుని ఉంటే ఈ నజరానా అందుతుంది.అలాగే 9, 10 తరగతులు చదివే ముస్లిం బాలికలు ఒక్కొక్కరికి రూ.10 వేలు చొప్పున ఇవ్వాలని జాతీయ మైనారిటీ కమిషన్ నేతృత్వంలో పని చేసే ఎంఏఈఎఫ్ నిర్ణయించింది. ‘ట్రిపుల్ తలాక్ పద్ధతికి వ్యతిరేకంగా చేపట్టిన చర్యలతో మోదీ ప్రభుత్వానికి ముస్లిం మహిళల నుంచి పెద్ద ఎత్తున మద్దతు లభించింది. యూపీ ఎన్నికల్లో ముస్లిం మహిళలు పెద్ద ఎత్తున బీజేపీకి ఓటు వేశారు. మరో రెండేళ్లలో సార్వత్రిక ఎన్నికలున్న నేపథ్యంలో వారి మద్దతును మరింత కూడగట్టేందుకు షాదీ షగున్ పథకాన్ని ప్రవేశపెట్టినట్లు పరిశీలకులు భావిస్తున్నారు. ఆర్థిక శాఖ మాజీ కార్యదర్శి సుమిత్ బోస్ నేతృత్వంలో ఏర్పాటు చేసిన కమిటీ సిఫారసు మేరకు ఈ నిర్ణయం తీసుకుంది.
muslim yuvatula kosam ‘shaadii shagun’pattabhadrulaite pelli kaanukagaa 51 valukesihar baatalo kendram kotta pathakamnyuudhillii, aagastu 7 (aandhrajyoti): pradhaani narendra modii telamgaana baatalo nadichaaru. kcr prabhutvam muslim yuvatula kosam amalu chestunna shaadii mubarak pathakam tarahaalone modii kuudaa oka pathakam pravesapettaaru. deeni paeru shaadii shagun (shubha kalyanam). telamgaanalo shaadii mubarak pathakamlo pedha muslim yuvatula pelli kharchula kosam roo.51 velu andajestunnaru. rashtramlo 2014 aktobaru 2na ee pathakam praarambhamaindi. vaarshikaadaayam roo.2 lakshalu minchani muslim kutumbaalaku ee aardhika sahayam andutondi. ide tarahaalo unnata vidya abhyasinchela muslim yuvatulanu prothsahinchenduku modii prabhutvam najarana prakatinchindi. pattabhadrulaina muslim yuvatulaku pelli kaanuka andinchanundi. idhi kuudaa roo.51 velu kaavadam visesham. pattabhadrulu kaavadamtho paatu antakumundu moulana azad educational foundation (maeeef) scallersplu andukuni unte ee najarana andutundi.alaage 9, 10 taragatulu chadive muslim baalikalu okkokkariki roo.10 velu choppuna ivvaalani jaateeya minority kamishan netrutvamlo pani chese maeeef nirnayinchindi. ‘triple talak paddhatiki vyatirekamgaa chepattina charyalatho modii prabhutvaaniki muslim mahilala nunchi pedda ettuna maddatu labhinchindi. up ennikallo muslim mahilalu pedda ettuna beejeepeeki otu vaesaaru. maro rendellalo saarvatrika ennikalunna nepathyamlo vaari maddatunu marinta koodagattenduku shaadii shagun pathakaanni pravesapettinatlu pariseelakulu bhaavistunnaaru. aardhika saakha maji kaaryadarsi sumit bose netrutvamlo erpaatu chesina commity sifaarasu meraku ee nirnayam teesukundi.